title: Vykonávacie nariadenie Komisie (EÚ) 2016/670 z 28. apríla 2016, ktorým sa zavádza predbežný dohľad Únie nad dovozom určitých železných a oceľových výrobkov s pôvodom v určitých tretích krajinách

text:
               29.4.2016

               SK

               Úradný vestník Európskej únie

               L 115/37

         VYKONÁVACIE NARIADENIE KOMISIE (EÚ) 2016/670
   z 28. apríla 2016,
   ktorým sa zavádza predbežný dohľad Únie nad dovozom určitých železných a oceľových výrobkov s pôvodom v určitých tretích krajinách
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) 2015/478 z 11. marca 2015 o spoločných pravidlách na dovozy (1), a najmä na jeho článok 10,
   so zreteľom na nariadenie Európskeho parlamentu a Rady (EÚ) 2015/755 z 29. apríla 2015 o spoločných pravidlách na dovozy z určitých tretích krajín (2), a najmä na jeho článok 7,
   po konzultácii s Výborom pre ochranné opatrenia a spoločné pravidlá na vývozy,
   keďže:

               (1)

               Podľa článku 10 nariadenia (EÚ) 2015/478 možno predbežný dohľad Únie zaviesť v prípadoch, keď hrozí, že dovozný trend výrobku spôsobí ujmu výrobcom Únie, a ak si to vyžadujú záujmy Únie. Článok 7 nariadenia (EÚ) 2015/755 takisto umožňuje zaviesť predbežný dohľad, ak si to vyžadujú záujmy Únie.

               (2)

               Európska komisia 16. marca 2016 uverejnila oznámenie, v ktorom uvádza možnosti, ako prekonať súčasné problémy, ktorým čelia európski výrobcovia ocele (3).

               (3)

               Dovozy výrobkov zo železa a ocele do Únie sa medzi rokmi 2012 a 2015 celkovo zvýšili o 32 %, zo 41,8 milióna ton na 55,0 milióna ton. Počas toho istého obdobia ceny celkového dovozu ocele poklesli o 17 %. Na druhej strane vývoz výrobkov z ocele z Únie poklesol v priemere takmer o 20 %, zo 62,3 milióna ton v roku 2012 na 50,7 milióna ton v roku 2015 (4).

               (4)

               Trendy sú ešte výraznejšie v prípade oceľových výrobkov, ktoré predtým podliehali predbežnému dohľadu Únie do roku 2012 (5). Pre tieto výrobky sa dovoz počas toho istého obdobia zvýšil o 53 %, z 13,3 milióna ton v roku 2012 na 20,2 milióna ton v roku 2015, a príslušné dovozné ceny klesli v priemere o 22 % (6).

               (5)

               Od prvých rokov po roku 2000 kapacity na výrobu ocele na celosvetovej úrovni výrazne vzrástli, pričom väčšina novovytvorenej kapacity bola vytvorená v Čínskej ľudovej republike (ďalej len „Čína“). Menovitá kapacita celosvetovej výroby ocele v roku 2014 sa podľa Organizácie pre hospodársku spoluprácu a rozvoj (ďalej len „OECD“) odhadovala na 2 243 milióna ton, čo je viac než dvojnásobok v porovnaní s kapacitou 1 060 miliónov ton zaznamenaných v roku 2000.

               (6)

               Súbežne s tým sa celkový vývoz výrazne zvýšil, predovšetkým z Číny, a to z dôvodu celkového hospodárskeho poklesu a zníženia domáceho dopytu. Viedlo to k zníženiu cien ocele na celom svete. Čína je dnes najväčším svetovým výrobcom ocele s produkciou 822,7 milióna ton surovej ocele v roku 2014 (7), čo predstavuje takmer polovicu celosvetovej výroby ocele. Nadmerná kapacita Číny sa odhaduje približne na 350 miliónov ton (8). Predstavuje to približne 40 % produkcie Číny a takmer dvojnásobok celkovej ročnej výroby ocele v Únii.

               (7)

               Už v roku 2015 sa dostalo do Únie 10 % čínskeho vývozu, čo predstavuje viac než 30 % celkového dovozu do Únie. V dôsledku toho sa mierny nárast domáceho dopytu Únie plne pokryl dovozom. Vzhľadom na skutočnosť, že EÚ je dôležitým trhom pre oceľ z hľadiska rozsahu a ceny, je viac než pravdepodobné, že všetok prebytok výrobnej kapacity ocele bude naďalej presmerovávaný do Únie.

               (8)

               Zároveň sa nedávno značne znížil prístup na trhy tretích krajín. Vlády sa čoraz viac uchyľujú k obchodnopolitickým opatreniam v rámci reakcie na krízu globálneho oceliarskeho priemyslu a mnohé ekonomiky, ktoré predtým takéto opatrenia nepoužívali, ich teraz prijímajú. Tieto opatrenia majú rôzne formy prekážok obchodu vrátane zvýšenia cla, antidumpingových a antisubvenčných opatrení a týkajú sa trhov s významným podielom na svetovej spotrebe (9). To ešte viac zvyšuje možnosť presmerovania obchodu s oceľou do Únie.

               (9)

               Oceliarsky priemysel Únie zostáva svetovým lídrom v tomto segmente technologicky vysoko špecializovaných výrobkov. Konkurenčné postavenie výrobcov ocele z Únie sa však na svetovom trhu s oceľou v posledných rokoch zhoršilo. Finančná výkonnosť oceliarskeho priemyslu Únie sa v posledných rokoch skutočne rýchlo zhoršovala. Priemerná prevádzková ziskovosť je pod udržateľnou úrovňou, investície sa spomaľujú, zamestnanosť sa znižuje a sotva existuje priestor na rozširovanie. Výrobné odvetvie Únie musí čeliť vysokým nákladom na energiu a závislosti od dovážaných surovín.

               (10)

               Okrem toho, hoci výroba surovej ocele v Únii zostala v období rokov 2013 – 2015 pomerne stabilná a dosahovala približne 166 až 169 miliónov ton ročne, počas druhého polroka 2015 bol v porovnaní s prvým polrokom zaznamenaný výrazný pokles približne o 10 %.

               (11)

               Vychádzajúc z nedávnych trendov v oblasti dovozu oceľových výrobkov, zo súčasnej neistej situácie výrobného odvetvia Únie, z pokračujúceho slabého dopytu na trhu Únie a pravdepodobnosti, že súčasná a budúca nadmerná kapacita bude presmerovaná do Únie, ak sa obnoví dopyt, existuje predpoklad hrozby ujmy pre výrobcov z Únie.

               (12)

               Záujmy Únie si preto vyžadujú, aby bol dovoz určitých oceľových výrobkov pod predbežným dohľadom Únie s cieľom zabezpečiť predbežné štatistické informácie umožňujúce rýchlu analýzu trendov v oblasti dovozu zo všetkých krajín, ktoré nie sú členmi EÚ. Rýchle a predvídateľné údaje o obchode sú nevyhnutné na riešenie zraniteľnosti trhu EÚ s oceľou voči náhlym zmenám na svetových trhoch s oceľou. Je to osobitne dôležité v súčasnej krízovej situácii vyznačujúcej sa neistotou, či dopyt bude štrukturálne rásť a či priemysel EÚ z toho bude skutočne profitovať.

               (13)

               Vzhľadom na vývoj na trhu určitých výrobkov z ocele je vhodné, aby sa rozsah predbežného dohľadu vzťahoval aj na výrobky uvedené v prílohe I k tomuto nariadeniu.

               (14)

               Dobudovanie vnútorného trhu si vyžaduje zjednotenie formalít, ktoré musí podstúpiť každý dovozca do Únie bez ohľadu na miesto preclievania.

               (15)

               S cieľom uľahčiť zhromažďovanie údajov by uvoľnenie do voľného obehu v prípade výrobkov, na ktoré sa vzťahuje toto nariadenie, malo podliehať predloženiu dokumentu o dohľade spĺňajúceho jednotné kritériá. Táto požiadavka sa začína uplatňovať 21 pracovných dní po nadobudnutí účinnosti tohto nariadenia s cieľom nebrániť prepusteniu do voľného obehu v prípade výrobkov, ktoré sú na ceste do Únie, a poskytnúť dovozcom dostatok času na vyžiadanie potrebných dokumentov.

               (16)

               Tento dokument by mal byť potvrdený orgánmi členských štátov na základe jednoduchej žiadosti dovozcu v rámci určitého obdobia, avšak bez toho, aby tým dovozca získal akékoľvek právo dovážať. Uvedený dokument by preto mal byť platný iba dovtedy, kým dovozné pravidlá zostanú nezmenené.

               (17)

               Dokumenty o dohľade vydané na účely predbežného dohľadu Únie by mali byť platné v celej Únii bez ohľadu na členský štát vydania.

               (18)

               Členské štáty a Komisia by si mali v čo najväčšom rozsahu vymieňať informácie získané z predbežného dohľadu Únie.

               (19)

               Vydávanie dokumentov o dohľade, aj keď podlieha štandardným podmienkam na úrovni Únie, má byť v právomoci vnútroštátnych orgánov.

               (20)

               S cieľom minimalizovať zbytočné obmedzenia a výrazne nenarúšať činnosť spoločností neďaleko hraníc by sa dovoz tovaru, ktorého čistá hmotnosť nepresahuje 2 500 kilogramov, mal vyňať z uplatňovania tohto nariadenia,

               (21)

               Únia je hospodársky veľmi úzko integrovaná s Nórskom, Islandom a Lichtenštajnskom v rámci Európskeho hospodárskeho priestoru (EHP). Okrem toho podľa Dohody o EHP členské štáty EHP zásadne neuplatňujú opatrenia na ochranu obchodu vo svojich vzájomných vzťahoch. Preto výrobky s pôvodom v Nórsku, na Islande a v Lichtenštajnsku by mali byť vylúčené z uplatňovania tohto nariadenia,

         PRIJALA TOTO NARIADENIE:
   Článok 1
   1.   Prepustenie určitých železných a oceľových výrobkov vymenovaných v prílohe I k tomuto nariadeniu do voľného obehu v Únii podlieha predbežnému dohľadu Únie v súlade s nariadením (EÚ) 2015/478 a nariadením (EÚ) 2015/755. Vzťahuje sa to na dovoz tovaru, ktorého čistá hmotnosť presahuje 2 500 kilogramov.
   2.   Klasifikácia výrobkov, na ktoré sa vzťahuje toto nariadenie, vychádza z colnej a štatistickej nomenklatúry Únie (TARIC). Pôvod výrobkov, na ktoré sa vzťahuje toto nariadenie, sa určuje v súlade s článkom 60 Colného kódexu Únie (10).
   3.   Výrobky s pôvodom v Nórsku, na Islande a v Lichtenštajnsku sú z tohto pravidla vyňaté.
   Článok 2
   1.   Výrobky vymenované v článku 1 sa uvoľňujú do voľného obehu v Únii až po predložení dokladu o dohľade vydaného príslušnými orgánmi členského štátu.
   2.   Odsek 1 sa začne uplatňovať 21 pracovných dní po nadobudnutí účinnosti tohto nariadenia.
   3.   Dokument o dohľade uvedený v odseku 1 vydávajú príslušné orgány v členských štátoch automaticky a bez poplatku a pre akékoľvek požadované množstvá, a to do piatich pracovných dní od predloženia žiadosti ktoréhokoľvek dovozcu do Únie bez ohľadu na to, kde v Únii je usadený. Táto žiadosť sa považuje za prijatú príslušným vnútroštátnym orgánom najneskôr do troch pracovných dní od jej predloženia, ak sa nepreukáže niečo iného.
   4.   Dokument o dohľade vydaný niektorým z orgánov vymenovaných v prílohe II platí na celom území Únie.
   5.   Dokument o dohľade sa vyhotovuje na tlačive, ktoré zodpovedá vzoru uvedenému v prílohe I k nariadeniu (EÚ) 2015/478 alebo v prílohe II k nariadeniu (EÚ) 2015/755 pre dovozy z tretích krajín uvedených v prílohe I k uvedenému nariadeniu.
   6.   Žiadosť dovozcu musí obsahovať tieto údaje:

               a)

               plné meno/názov a adresu žiadateľa (vrátane telefónnych čísel, e-mailu alebo faxových čísel a akéhokoľvek čísla, ktoré identifikuje žiadateľa u príslušného vnútroštátneho orgánu), ako aj daňové identifikačné číslo žiadateľa, ak je platcom DPH;

               b)

               v prípade potreby plné meno/názov a adresu deklaranta alebo prípadného zástupcu, ktorý je menovaný žiadateľom (vrátane telefónnych čísel, e-mailu alebo faxových čísel);

               c)

               popis tovaru s uvedením:

                           1.

                           obchodného názvu;

                           2.

                           kódu TARIC;

                           3.

                           miesta pôvodu a miesta odoslania;

               d)

               deklarovaného množstva v kilogramoch a podľa potreby aj v iných jednotkách (páry, kusy atď.);

               e)

               hodnoty tovaru vrátane ceny CIF na hranici Únie v eurách;

               f)

               nasledujúceho vyhlásenia s dátumom a podpisom žiadateľa a jeho menom napísaným paličkovým písmom: „Ja, podpísaný(-á), potvrdzujem, že informácie poskytnuté v tejto žiadosti sú pravdivé a poskytnuté v dobrej viere a že som usadený(-á) v Únii.“

         Dovozca predkladá aj komerčný dôkaz potvrdzujúci jeho dovozný zámer, napríklad kópiu zmluvy o predaji alebo nákupe, alebo kópiu proforma faktúry. Ak sa to vyžaduje, napríklad v prípadoch, keď tovar nebol priamo kúpený v krajine výroby, dovozca predkladá osvedčenie o výrobe vydané vyrábajúcou oceliarňou.
   7.   Bez toho, aby boli dotknuté možné zmeny v platných dovozných predpisoch alebo rozhodnutia prijaté v rámci určitej dohody alebo správy kvóty:

               a)

               obdobie platnosti dokumentu o dohľade sa týmto stanovuje na štyri mesiace;

               b)

               nevyužité alebo čiastočne využité dokumenty o dohľade možno obnoviť na rovnaké obdobie.

         8.   Príslušné orgány môžu podľa nimi stanovených podmienok povoliť predloženie vyhlásení alebo žiadostí, ktoré treba odoslať alebo vytlačiť elektronicky. Všetky dokumenty a dôkazy sa však na požiadanie musia sprístupniť príslušným orgánom.
   9.   Dokument o dohľade sa môže vydať elektronickými prostriedkami, pokiaľ príslušné colné úrady majú prístup k dokumentu cez počítačovú sieť.
   Článok 3
   1.   Zistenie, že jednotková cena, za ktorú sa transakcia vykonáva, sa líši od ceny uvedenej v dokumente o dohľade o menej než 5 % ktorýmkoľvek smerom alebo že celkové množstvo výrobkov určených na dovoz presahuje množstvo uvedené v dokumente o dohľade o menej než 5 %, nebráni uvoľneniu príslušných výrobkov do voľného obehu.
   2.   Žiadosti o dokumenty o dohľade aj samotné dokumenty sú dôverné. Sú vyhradené pre príslušné orgány a žiadateľa.
   Článok 4
   1.   Členské štáty oznamujú Komisii podrobné údaje o množstvách a hodnotách vyjadrených v eurách, pre ktoré boli vydané dokumenty o dohľade, čo najpravidelnejšie a najaktuálnejšie, najneskôr však v posledný deň každého mesiaca.
   Informácie poskytované členskými štátmi musia byť rozčlenené podľa výrobku, kódu TARIC a krajiny.
   2.   Členské štáty oznamujú akékoľvek odchýlky alebo prípady podvodu, ktoré odhalia, a v náležitých prípadoch dôvod, na základe ktorého odmietli udeliť dokument o dohľade.
   Článok 5
   Všetky oznámenia vydané podľa tohto nariadenia sa predkladajú Komisii elektronickou poštou v rámci integrovanej siete vytvorenej na tento účel, pokiaľ z naliehavých technických dôvodov nebude dočasne nevyhnutné využiť iný spôsob komunikácie.
   Článok 6
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   Toto nariadenie sa uplatňuje odo dňa nasledujúceho po jeho uverejnení v Úradnom vestníku Európskej únie až do 15. mája 2020.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. apríla 2016

            Za Komisiu

            predseda

         Jean-Claude JUNCKER

      (1)  Ú. v. EÚ L 83, 27.3.2015, s. 16.

      (2)  Ú. v. EÚ L 123, 19.5.2015, s. 33.

      (3)  Steel: Preserving sustainable jobs and growth in Europe (Zachovanie udržateľných pracovných miest a rastu v Európe), s. 2, http://ec.europa.eu/DocsRoom/documents/15947.

      (4)  Zdroj: Eurostat.

      (5)  Nariadenie Komisie (EÚ) č. 1241/2009 zo 16. decembra 2009, ktorým sa aktualizuje rozsah a pokračuje v predbežnom dohľade nad dovozom určitých železných a oceľových výrobkov s pôvodom v niektorých tretích krajinách (Ú. v. EÚ L 332, 17.12.2009, s. 54).

      (6)  Zdroj: Eurostat.

      (7)  Zdroj: Svetové oceliarske združenie, https://www.worldsteel.org/media-centre/press-releases/2015/World-crude-steel-output-increases-by-1.2--in-2014.html.

      (8)  Zdroj: Steel: Preserving sustainable jobs and growth in Europe (Zachovanie udržateľných pracovných miest a rastu v Európe), s. 2, http://ec.europa.eu/DocsRoom/documents/15947.

      (9)  Zdroj: WTO: Overview of Developments in the International Trading Environment (Prehľad o vývoji v medzinárodnom obchodnom prostredí), https://www.wto.org/english/news_e/news15_e/trdev_09dec15_e.htm.

      (10)  Nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (Ú. v. EÚ L 269, 10.10.2013, s. 1).

      PRÍLOHA I

         Zoznam výrobkov podliehajúcich predbežnému dohľadu

                  7207 11 14

                  7304

                  7208

                  7305

                  7209

                  7306

                  7210

                  7307 19 10

                  7211

                  7307 23

                  7212

                  7307 91 00

                  7213

                  7307 93 11

                  7214

                  7307 93 19

                  7215

                  7307 99 80

                  7216

                  7318 12 90

                  7217

                  7318 14 91

                  7219

                  7318 14 99

                  7220

                  7318 15 41

                  7221

                  7318 15 59

                  7222

                  7318 15 69

                  7223

                  7318 15 81

                  7225

                  7318 15 89

                  7226

                  7318 15 90

                  7227

                  7318 16 19

                  7228

                  7318 16 99

                  7301

                  7318 19 00

                  7302

                  7318 21 00

                  7303

                  7318 22 00

      PRÍLOHA II

            СПИСЪК НА КОМПЕТЕНТНИТЕ НАЦИОНАЛНИ ОРГАНИ

            LISTA DE LAS AUTORIDADES NACIONALES COMPETENTES

            SEZNAM PŘÍSLUŠNÝCH VNITROSTÁTNÍCH ORGÁNŮ

            LISTE OVER KOMPETENTE NATIONALE MYNDIGHEDER

            LISTE DER ZUSTÄNDIGEN BEHÖRDEN DER MITGLIEDSTAATEN

            PÄDEVATE RIIKLIKE ASUTUSTE NIMEKIRI

            ΔΙΕΥΘΥΝΣΕΙΣ ΤΩΝ ΑΡΧΩΝ ΕΚΔΟΣΗΣ ΑΔΕΙΩΝ ΤΩΝ ΚΡΑΤΩΝ ΜΕΛΩΝ

            LIST OF THE COMPETENT NATIONAL AUTHORITIES

            LISTE DES AUTORITÉS NATIONALES COMPÉTENTES

            POPIS NADLEŽNIH NACIONALNIH TIJELA

            ELENCO DELLE COMPETENTI AUTORITÀ NAZIONALI

            VALSTU KOMPETENTO IESTĀŽU SARAKSTS

            ATSAKINGŲ NACIONALINIŲ INSTITUCIJŲ SĄRAŠAS

            AZ ILLETÉKES NEMZETI HATÓSÁGOK LISTÁJA

            LISTA TAL-AWTORITAJIET NAZZJONALI KOMPETENTI

            LIJST VAN BEVOEGDE NATIONALE INSTANTIES

            WYKAZ WŁAŚCIWYCH ORGANÓW KRAJOWYCH

            LISTA DAS AUTORIDADES NACIONAIS COMPETENTES

            LISTA AUTORITĂȚILOR NAȚIONALE COMPETENTE

            ZOZNAM PRÍSLUŠNÝCH ŠTÁTNYCH ORGÁNOV

            SEZNAM PRISTOJNIH NACIONALNIH ORGANOV

            LUETTELO TOIMIVALTAISISTA KANSALLISISTA VIRANOMAISISTA

            FÖRTECKNING ÖVER BEHÖRIGA NATIONELLA MYNDIGHETER

         BELGIQUE/BELGIË

                  Service public fédéral de l'économie, des PME, des classes moyennes et de l'énergie

                  Direction générale du potentiel économique

                  Service des licences

                  rue du Progrès 50

                  B-1210 Bruxelles

                  Fax (32-2) 277 50 63

                  Federale Overheidsdienst Economie, KMO,

                  Middenstand & Energie

                  Algemene Directie Economisch Potentieel

                  Dienst Vergunningen

                  Vooruitgangstraat 50

                  B-1210 Brussel

                  Fax (32-2) 277 50 63

         БЪЛГАРИЯ

                  Министерство на икономиката и енергетиката

                  дирекция „Регистриране, лицензиране и контрол“

                  ул. „Славянска“ № 8

                  1052 София

                  Факс: (359-2) 981 50 41

                  Fax (359-2) 980 47 10

         ČESKÁ REPUBLIKA

                  Ministerstvo průmyslu a obchodu

                  Licenční správa

                  Na Františku 32

                  CZ-110 15 Praha 1

                  Fax (420) 224 21 21 33

         DANMARK

                  Erhvervs- og Byggestyrelsen

                  Økonomi- og Erhvervsministeriet

                  Langelinie Allé 17

                  DK-2100 København Ø

                  Fax (45) 35 46 60 01

         DEUTSCHLAND

                  Bundesamt für Wirtschaft und Ausfuhrkontrolle,

                  (BAFA)

                  Frankfurter Straße 29—35

                  D-65760 Eschborn 1

                  Fax (49) 6196 90 88 00

         EESTI

                  Majandus- ja Kommunikatsiooniministeerium

                  Harju 11

                  EE-15072 Tallinn

                  Faks: +372 631 3660

         IRELAND

                  Department of Enterprise, Trade and Employment

                  Import/Export Licensing, Block C

                  Earlsfort Centre

                  Hatch Street

                  IE-Dublin 2

                  Fax +353-1-631 25 62

         ΕΛΛΑΔΑ

                  Υπουργείο Οικονομίας, Ανάπτυξης και Τουρισμού

                  Γενική Διεύθυνση Διεθνούς Οικονομικής και Εμπορικής Πολιτικής

                  Δ/νση Συντονισμού Εμπορίου και Εμπορικών Καθεστώτων

                  Τμήμα Β': Ειδικών Καθεστώτων Εισαγωγών

                  Οδός Κορνάρου 1

                  GR 105 63 Αθήνα

                  Τηλ.: +30 210 3286041-43

                  Φαξ: +30 210 3286094

                  E-mail: e3a@mnec.gr

         ESPAÑA

                  Ministerio de Industria, Turismo y Comercio

                  Secretaría General de Comercio Exterior

                  Subdirección General de Comercio Exterior de Productos Industriales

                  Paseo de la Castellana 162

                  E-28046 Madrid

                  Fax +34-91 349 38 31

         FRANCE

                  Ministère de l'économie, des finances et de l'industrie

                  Direction générale des entreprises

                  Sous-direction des biens de consommation

                  Bureau textile-importations

                  Le Bervil

                  12, rue Villiot

                  F-75572 Paris Cedex 12

                  Fax (33) 153 44 91 81

         REPUBLIKA HRVATSKA

                  Ministarstvo vanjskih i europskih poslova

                  Trg N. Š. Zrinskog 7-8,

                  10000 Zagreb

                  Tel. (385) 1 6444626

                  Fax (385) 1 6444601

         ITALIA

                  Ministero dello Sviluppo Economico

                  Direzione Generale per la Politica Commerciale

                  DIV. III

                  Viale America, 341

                  I-00144 Roma

                  Fax (39) 06 59 93 26 36

                  E-mail: dgpci.div3@mise.gov.it

         ΚΥΠΡΟΣ

                  Υπουργείο Εμπορίου, Βιομηχανίας και Τουρισμού

                  Υπηρεσία Εμπορίου

                  Μονάδα Έκδοσης Αδειών Εισαγωγής/Εξαγωγής

                  Οδός Ανδρέα Αραούζου Αρ. 6

                  CY-1421 Λευκωσία

                  Φαξ (357) 22 37 51 20

         LATVIJA

                  Latvijas Republikas Ārlietu ministrija

                  K. Valdemāra iela 3

                  LV-1395 Rīga

                  Fakss: +371-67 828 121

         LIETUVA

                  Lietuvos Respublikos ūkio ministerija

                  Investicijų ir eksporto departamentas

                  Gedimino pr. 38/2

                  LT-01104 Vilnius

                  Faks. +370 706 64 762

         LUXEMBOURG

                  Ministère de l'économie et du commerce extérieur

                  Office des licences

                  BP 113

                  L-2011 Luxembourg

                  Fax (352) 46 61 38

         MAGYARORSZÁG

                  Magyar Kereskedelmi Engedélyezési Hivatal

                  Margit krt. 85.

                  HU-1024 Budapest

                  Fax (36-1) 336 73 02

         MALTA

                  Diviżjoni għall-Kummerċ

                  Servizzi Kummerċjali

                  Lascaris

                  MT-Valletta CMR02

                  Fax (356) 25 69 02 99

         NEDERLAND

                  Belastingdienst/Douane centrale dienst voor in- en uitvoer

                  Postbus 30003, Engelse Kamp 2

                  NL-9700 RD Groningen

                  Fax (31-50) 523 23 41

         ÖSTERREICH

                  Bundesministerium für Wissenschaft, Forschung und Wirtschaft

                  Abteilung C2/9 – Außenwirtschaftskontrolle

                  A- 1011 Wien, Stubenring 1

                  POST.C29@bmwfw.gv.at

                  Fax: 01/71100/8366

         POLSKA

                  Ministerstwo Gospodarki

                  Plac Trzech Krzyży 3/5

                  00-507 Warszawa

                  Polska

                  Fax (48-22) 693 40 21/693 40 22

         PORTUGAL

                  Ministério das Finanças

                  Autoridade Tributária e Aduaneira

                  Rua da Alfândega, n.o 5, r/c

                  P-1149-006 Lisboa

                  Fax (+ 351) 218 81 39 90

         ROMÂNIA

                  Ministerul Economiei, Comerțului și Relațiilor cu Mediul de Afaceri

                  Departamentul de Comerț Exterior și Relații Internaționale

                  Direcția Politici Comerciale

                  Calea Victoriei, nr. 152, sector 1,

                  București 010096

                  Tel.: +40 40 10 504

                  Fax: +40 40 10 594

                  e-mail: dgre@dce.gov.ro

         SLOVENIJA

                  Ministrstvo za finance

                  Carinska uprava Republike Slovenije

                  Carinski urad Jesenice

                  Spodnji plavž 6C

                  SI-4270 Jesenice

                  Faks (386-4) 297 44 72

         SLOVENSKO

                  Ministerstvo hospodárstva

                  Mierová 19

                  827 15 Bratislava 212

                  Slovenská republika

                  Fax (421-2) 43 42 39 15

         SUOMI/FINLAND

                  Tullihallitus

                  PL 512

                  FI-00101 Helsinki

                  Sähköposti: kirjaamo@tulli.fi<mailto:kirjaamo@tulli.fi

                  Tullstyrelsen

                  PB 512

                  FI-00101 Helsingfors

                  E-mail: kirjaamo@tulli.fi<mailto:kirjaamo@tulli.fi

         SVERIGE

                  Kommerskollegium

                  Box 6803

                  S-113 86 Stockholm

                  Fax (46-8) 30 67 59

         UNITED KINGDOM

                  Department of Trade and Industry

                  Import Licensing Branch

                  Queensway House — West Precinct

                  Billingham

                  UK-TS23 2NF

                  Fax (44-1642) 36 42 69


title: Vykonávacie nariadenie Komisie (EÚ) č. 994/2013 zo 16. októbra 2013 , ktorým sa menia nariadenia (ES) č. 952/2006, (ES) č. 967/2006, (ES) č. 555/2008 a (ES) č. 1249/2008, pokiaľ ide o oznamovacie povinnosti v rámci spoločnej organizácie poľnohospodárskych trhov

text:
               17.10.2013

               SK

               Úradný vestník Európskej únie

               L 276/1

         VYKONÁVACIE NARIADENIE KOMISIE (EÚ) č. 994/2013
   zo 16. októbra 2013,
   ktorým sa menia nariadenia (ES) č. 952/2006, (ES) č. 967/2006, (ES) č. 555/2008 a (ES) č. 1249/2008, pokiaľ ide o oznamovacie povinnosti v rámci spoločnej organizácie poľnohospodárskych trhov
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 192 ods. 2 v spojení s jeho článkom 4,
   keďže:

               (1)

               Nariadením Komisie (ES) č. 792/2009 (2) sa stanovujú spoločné pravidlá oznamovania informácií a dokumentov zo strany členských štátov Komisii. Tieto pravidlá zahŕňajú najmä povinnosť členských štátov využívať informačné systémy, ktoré sprístupnila Komisia, a overovať prístupové práva orgánov alebo jednotlivcov oprávnených zasielať oznámenia. V nariadení (ES) č. 792/2009 sa okrem toho stanovujú spoločné zásady, ktoré sa uplatňujú na informačné systémy s cieľom zaručiť autentickosť, integritu a čitateľnosť dokumentov v priebehu času, a ustanovuje sa ochrana osobných údajov. Povinnosť využívať tieto informačné systémy musí byť stanovená v každom nariadení, ktorým sa stanovuje osobitná oznamovacia povinnosť.

               (2)

               V rámci vnútorných pracovných postupov a vzťahov s orgánmi zúčastnenými na spoločnej poľnohospodárskej politike Komisia vypracovala informačný systém, ktorý umožňuje elektronické spravovanie dokumentov a postupov.

               (3)

               Prostredníctvom uvedeného systému možno splniť niekoľko oznamovacích a notifikačných povinností, najmä tých, ktoré sú stanovené v nariadeniach Komisie (ES) č. 952/2006 (3), (ES) č. 967/2006 (4), (ES) č. 555/2008 (5) a (ES) č. 1249/2008 (6).

               (4)

               V záujme účinnej správy a vzhľadom na skúsenosti by sa mali niektoré oznámenia a notifikácie zjednodušiť, spresniť alebo zrušiť.

               (5)

               V článku 100 ods. 2 nariadenia (ES) č. 555/2008 sa počíta so zjednodušenou notifikáciou iba vtedy, keď sa oznamujú nulové hodnoty. Keďže informačný systém obsahuje zjednodušený postup zasielania týchto notifikácií, notifikačný postup uvedený v tomto článku už nie je potrebný.

               (6)

               V nariadení (ES) č. 1249/2008 by sa mala stanoviť doplňujúca notifikácia o porážke dobytka s cieľom vypočítať koeficient váženia uvedený v jeho článku 18.

               (7)

               Nariadenia (ES) č. 952/2006, (ES) č. 967/2006, (ES) č. 555/2008 a (ES) č. 1249/2008 by sa preto mali zodpovedajúcim spôsobom zmeniť.

               (8)

               Opatrenia stanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,

         PRIJALA TOTO NARIADENIE:
   Článok 1
   Článok 58 nariadenia (ES) č. 952/2006 sa nahrádza takto:

      „Článok 58
      Oznámenia a notifikácie
      Oznámenia a notifikácie uvedené v článku 5 ods. 3 a v článkoch 12, 21 a 22 sa vykonávajú v súlade s nariadením (ES) č. 792/2009 (7).

   Článok 2
   V článku 21 nariadenia (ES) č. 967/2006 sa dopĺňa tento odsek 5:

      „5.   Oznámenia uvedené v článku 4 ods. 3, v článkoch 10 a 17 a v tomto článku sa vykonávajú v súlade s nariadením Komisie (ES) č. 792/2009 (8).

   Článok 3
   Článok 100 nariadenia (ES) č. 555/2008 sa mení takto:

               1.

               Názov „Oznámenia“ sa nahrádza názvom „Oznámenia a notifikácie“.

               2.

               Odsek 1 sa nahrádza takto:
               „1.   Oznámenia a notifikácie pre Komisiu uvedené v tomto nariadení sa vykonávajú v súlade s nariadením Komisie (ES) č. 792/2009 (9).

               3.

               Odsek 2 sa vypúšťa.

         Článok 4
   Nariadenie (ES) č. 1249/2008 sa mení takto:

               1.

               V článku 19 sa dopĺňa toto písmeno d):

                           „d)

                           celkový počet kusov dospelého hovädzieho dobytka zabitého na bitúnkoch v predchádzajúcom kalendárnom roku, rozčlenený podľa kategórie a tried mäsitosti a pretučnenosti.“

               2.

               Vkladá sa tento článok 39a:
               „Článok 39a
               Oznámenia a notifikácie
               Oznámenia a notifikácie pre Komisiu uvedené v tomto nariadení s výnimkou oznámení a notifikácií uvedených v článku 36 sa vykonávajú v súlade s nariadením Komisie (ES) č. 792/2009 (10).

         Článok 5
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa od 1. januára 2014.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 16. októbra 2013

            Za Komisiu

            predseda

         José Manuel BARROSO

      (1)  Ú. v. EÚ L 299, 16.11.2007, s. 1.

      (2)  Nariadenie Komisie (ES) č. 792/2009 z 31. augusta 2009, ktorým sa stanovujú podrobné pravidlá poskytovania informácií a predkladania dokumentov členskými štátmi Komisii v rámci spoločnej organizácie trhov, režimu priamych platieb, podpory poľnohospodárskych výrobkov a režimov uplatniteľných na najvzdialenejšie regióny a menšie ostrovy v Egejskom mori (Ú. v. EÚ L 228, 1.9.2009, s. 3).

      (3)  Nariadenie Komisie (ES) č. 952/2006 z 29. júna 2006 o spôsoboch uplatňovania nariadenia Rady (ES) č. 318/2006 v súvislosti s riadením vnútorného trhu s cukrom a s režimom kvót (Ú. v. EÚ L 178, 1.7.2006, s. 39).

      (4)  Nariadenie Komisie (ES) č. 967/2006 z 29. júna 2006, ktorým sa ustanovujú podrobné podmienky uplatňovania nariadenia Rady (ES) č. 318/2006 v súvislosti s výrobou mimo kvót v sektore cukru (Ú. v. EÚ L 176, 30.6.2006, s. 22).

      (5)  Nariadenie Komisie (ES) č. 555/2008 z 27. júna 2008, ktorým sa ustanovujú podrobné pravidlá vykonávania nariadenia Rady (ES) č. 479/2008 o spoločnej organizácii trhu s vínom, pokiaľ ide o podporné programy, obchod s tretími krajinami, výrobný potenciál a kontroly vo vinárskom sektore (Ú. v. EÚ L 170, 30.6.2008, s. 1).

      (6)  Nariadenie Komisie (ES) č. 1249/2008 z 10. decembra 2008, ktorým sa ustanovujú podrobné pravidlá uplatňovania stupníc Spoločenstva pri klasifikácii jatočných tiel hovädzieho dobytka, ošípaných a oviec a nahlasovaní ich cien (Ú. v. EÚ L 337, 16.12.2008, s. 3).

      (7)  Ú. v. EÚ L 228, 1.9.2009, s. 3.“

      (8)  Ú. v. EÚ L 228, 1.9.2009, s. 3.“

      (9)  Ú. v. EÚ L 228, 1.9.2009, s. 3.“

      (10)  Ú. v. EÚ L 228, 1.9.2009, s. 3.“


title: Vykonávacie nariadenie Komisie (EÚ) č. 1367/2011 z  19. decembra 2011 , ktorým sa do Registra chránených označení pôvodu a chránených zemepisných označení zapisuje názov [Figue de Solliès (CHOP)]

text:
               22.12.2011

               SK

               Úradný vestník Európskej únie

               L 341/31

         VYKONÁVACIE NARIADENIE KOMISIE (EÚ) č. 1367/2011
   z 19. decembra 2011,
   ktorým sa do Registra chránených označení pôvodu a chránených zemepisných označení zapisuje názov [Figue de Solliès (CHOP)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (1), a najmä na jeho článok 7 ods. 4 prvý pododsek,
   keďže:

               (1)

               Žiadosť Francúzska o zápis názvu „Figue de Solliès“ do registra bola v súlade s článkom 6 ods. 2 prvým pododsekom nariadenia (ES) č. 510/2006 uverejnená v Úradnom vestníku Európskej únie
                   (2).

               (2)

               Komisii nebola v súlade s článkom 7 nariadenia (ES) č. 510/2006 oznámená žiadna námietka, tento názov sa preto musí zapísať do registra,

         PRIJALA TOTO NARIADENIE:
   Článok 1
   Názov uvedený v prílohe k tomuto nariadeniu sa zapisuje do registra.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. decembra 2011

            Za Komisiu v mene predsedu

         Dacian CIOLOȘ

            člen Komisie

      (1)  Ú. v. EÚ L 93, 31.3.2006, s. 12.

      (2)  Ú. v. EÚ C 119, 16.4.2011, s. 15.

      PRÍLOHA
      Poľnohospodárske výrobky určené na ľudskú spotrebu uvedené v prílohe I k zmluve:

         Trieda 1.6.   Ovocie, zelenina a obilniny v pôvodnom stave alebo spracované

      FRANCÚZSKO
      Figue de Solliès (CHOP)